Sve više američkih firmi financira programe za odvikavanje od pušenja
Terapeut Arthur Salamon radi putem telefona, ponekad 18 sati dnevno: "U prosjeku razgovaram s 12 ljudi dnevno – pet dana u tjednu, 52 t
U posljednjih dvadeset godina brojne kompanije u Sjedinjenim Državama zabranile su pušenje u svojim uredima, kao odgovor na štetnost dima po zdravlje nepušača. Od pušača se traži da zapale cigaretu izvan objekta u kojem rade. Nedavno je sve više poslodavaca u ovoj namjeri otišlo korak dalje. Kako bi pomogli pušačima da se oslobode ove navike oni ne samo da motiviraju uposlenike da se uključe u programe za odvikavanje od pušenja, već te programe i financiraju. Arthur Salamon je terapeut koji telefonskim putem daje savjete onima koji se žele odvići od pušenja. "Pri prvom pozivu ovi ljudi obično govore o svojoj povijesti pušenja i prijašnjim pokušajima prestanka. Te informacije potrebne su kako bi se izradio plan koji će im pomoći da ovaj puta zaista prestanu pušiti" - kaže Arthur Salamon, koji radi za firmu pod nazivom koja pruža tečajeve ove vrste u 17 saveznih država. Arthur Salamon kaže da radi putem telefona, ponekad čak 18 sati dnevno: "U prosjeku razgovaram s 12 ljudi dnevno – pet dana u tjednu, 52 tjedna u godini. Znači, svake godine razgovaram s tisućama ljudi." Dok neki pušači kažu da osjećaju snažan pritisak poslodavaca da prekinu s pušenjem, većina ih je zahvalna na ovakvoj vrsti pomoći. Nakon nekoliko razgovora s terapeutom, većina klijenata prestane pušiti – ovaj puta zauvijek. "Znanstvena istraživanja su pokazala da stalna podrška terapeuta, u kombinaciji s lijekovima, odnosno nikotinskih nadomjestaka, poput nikotinskih flastera i žvakačih guma, donosi vrlo uspješne rezultate" - objašnjava Arthur Salamon. Ove programe terapija i liječenja plaćaju same kompanije. Zamjenik direktora tvrtke , Sean Bell, kaže da one za to imaju financijski poticaj: "Preko 50 posto zdravstvenih osiguranika u Sjedinjenim Državama osigurano je preko svojih poslodavaca. Kako poslodavci neprestano traže načine na koje bi mogli smanjiti troškove zdravstvene skrbi – koji svake godine rastu brže od inflacije – počeli su razmatrati mogućnosti uvođenja programa za fizičku kondiciju i zdravlje koji bi potaknuli uposlenike da žive zdravijim životom, a time – dugoročno gledano - i smanjili svoj konačni trošak zbog kronične ili neizlječive bolesti od koje bi u protivnom ti uposlenici mogli oboljeti." Bell dodaje da ovakvi programi pomažu smanjiti i troškove dužeg izostajanja s posla te smanjenu produktivnost u slučaju kronične bolesti uzrokovane pušenjem. Neke firme, kaže on, te programe pružaju kako bi poboljšale svoj javni imidž: "Sve veći broj tvrtki vide zdravlje kao dio vlastitog . Primjerice, ako prodajete sportsku opremu, odjeću ili hranu, ljudi ne žele vidjeti da vaši uposlenici puše – to ne ide zajedno s imidžom kojeg vaše poduzeće želi promicati." Ovaj pozitivan trend poboljšavanja zdravlja radnika neke su kompanije proširile i na programe za gubitak težine ili kontrolu dijabetesa. Sudeći po sve većem broju tvrtki koje prakticiraju takvu filozofiju, očekuje se da će ovakav trend i dalje rasti.